
A felvásárlások és fúziók versenystratégiai vizsgálata az infokommunikációs szektorban

Dolgozatom célja, hogy bemutassam az akvizíciós és fúziós ügyletek versenystratégiai mozgatórugóit. Kutatásom alapjául az infokommunikációs iparágat választottam, mivel a stratégiai indíttatású felvásárlási ügyletek elsősorban olyan iparágakban figyelhetőek meg, amelyekben intenzív verseny zajlik.
Empirikus kutatásom arra irányult, hogy bemutassam a felvásárlási és fúziós tranzakciók jelenlegi irányait és stratégiai motivációit az iparágon belül, valamint meg szeretném vizsgálni, hogy a vállalatok jövedelmezősége függ-e az általuk végrehajtott tranzakciók irányától. Jövedelmezőségi mutatók segítségével összehasonlítottam az infokommunikációs iparág ötven legnagyobb árbevétellel rendelkező vállalatát tranzakcióik eredményessége szerint.
Eredményeimből azt a következtetést lehet levonni, hogy az infokommunikációs szektorban a felvásárlások és fúziók az esetek többségében nem teremtenek értéket a felvásárló vállalatok számára. Továbbá a vertikális integráció értékteremtési potenciálja jóval nagyobb, mint a horizontális tranzakcióké.



